Cum s-a format sistemul binar de asteroizi Didymos și Dimorphos din apropierea Terrei. Dimorphos a confirmat scenariul din Armaghedon
În momentele premergătoare impactului sondei spațiale DART a NASA cu asteroidul Dimorphos în cadrul unui test istoric de apărare planetară desfășurat în 2022, sonda americană a realizat imagini de înaltă rezoluție cu acest mic obiect ceresc și cu însoțitorul său mai mare, Didymos. Imaginile obținute le-au permis oamenilor de știință să deslușească istoria complicată a celor două corpuri telurice situate în apropierea Pământului și să obțină informații despre formarea a ceea ce se numește „sisteme binare de asteroizi” - un asteroid primar însoțit de o mică lună secundară care îl orbitează.